Domino et magnifico viro Witberto et uxore sua Gautsana, emptores, nos quidem, in Dei nomen, Sigefontis et uxor mea Everlendis, et infantes sui, his nominibus Willemus et Leubsendis, venditores. Constat nos vobis vendere, et ita a die presente vendimus vobis curtilo cum manso indominicato, cum omnibus apenditiis suis; et est ipse mansus situs in pago Lugdunensi, in agro Cestriacense, in loco ubi dicitur Darbanadis. Terminat ipse curtilis a mane terra Fuldis condam, a medio die fluvius Salgli, a sero terra Sancti Vincentii et Atoni, a cercio de ipsa ereditate et terra Ainoni. Infra istas terminaciones, ipso curtilo cum manso et quicquid ad ipso curtilo aspicit vel aspicere videtur, oc sunt campis, pratis, silvis, vineis, aquis aquarumque decursibus, totum et in omnibus vobis vendimus, unde et accepimus de vobis precium, sicut inter nos convenit, in argento et feos valentes solidos C, et pro ipsa precia ipso curtilo cum manso et apendiciis suis vobis vendimus, tradimus adque transfundimus, et de nostra potestate in vestram presentaliter tradimus potestatem, ut faciatis inde ab odierno die et deinceps quicquid facere volueritis, tam vos quam heredes vestri liberam adque firmissimam in omnibus, et in Dei nomen, habeatis potestatem abendi, adhabendi, vendendi, donandi seut liceat commutandi. Si quis vero, quod minime credimus, nos ipsi aut ullus ex heredibus nostris, aut ullus homo, vel ulla emissa persona, qui contra anc vendicione ista venire dicere aut aliquid agere vel calumpniare temtaverit, primitus Dei celestis incurrat, et eliminatus sit ab Ecclesia Dei et a communione Christi privatus, et separatus a consortio christianorum, et postea non valeat evindicare quod reppetit, et insuper si a nos vel heredes nostros defensatum non fuerit, tunc simus nos vobis vestrisque heredibus culpabiles, et impleturi auri libras tres, et inantea venditio ista firma et stabilis permaneat omni tempore, cum stipulatione subnixa. S. Siefontis. S. Everlendis. S. Willemus. S. Leubsendis, qui venditione ista fieri et firmare in presentibus rogaverunt. S. Ravigerio. S. Ingelberto. S. Sicfred. S. Ardagni. S. Atoni. S. Eurardi. S. Aldierio. S. Landrici. In Christi nomine, Adalricus, humilis levita, hanc cartule venditionis paginas scripsi, datavi die sabato, mense febroario, anno secondo post obitum Karoli ultimo imperatori.